— 1G1 — 



Or lairomes cTicels et de Re. diron. 

 Revestu sunt li clerc e li menu clergon. 

 Le service comence clèrement, à haut ton ; 

 Grand miracle i fist Dex, le père omnipotent, 

 Par l'amor del franc duc, que il paramoit tant, 

 Que quant orent chanté li clerc, qui sunt sachant, 

 Enfoïr le cuidèrent et fère lor talent. 

 Mes le cor s'en torna, par le Jhu cornant, 

 Hors trestot le charel, sur quoi il ert séant. 

 Del mostier s'en issit, que le virent auquant. 

 Quant le vit li évesque , si en fu merveillant. 

 Barons or tost après, sanz nul arestemeni, 

 Atant sunt aroté, li petit et li grand ; 

 Et li saintismes cors s'en ala cheminant. 



Quant fu à une liue, ce trovon nos lisant, 

 N'ot en la vile cloche qui lors n'alast sonant. 

 Les eschieles sonèrent , par la volenté Dé. 

 Li clergie s'en merveillent par tote la cité. 

 L'évesque ist de la vile, n'i a plus demoré ; 

 Si encontra le cors enz el chemin ferré. 

 Li frère Re. sunt avecques li aie. 

 L'évesque vint au cors , s'a le paile levé , 

 Et quant conut Re. s'a grant sospir jeté; 

 A toz communaument l'avoit dit et conté : 

 «Barons, franc chevalier, ja ne vos iertcelè : 

 «Ce est le duc Re. , le nobile cbasé !» 

 Quant li frère l'oïrent, de duel se sunt pasmé 

 Et puis l'ont doucement et plaint et regretté. 

 «Ha. ! hi! Re., font-il, chevalier de bonté, 

 « Com or somes por vos dolant et esgaré ! 

 « Ha ! que porron nos fère , chaitifs maléuré ! » 

 Es ongles de lor mains ont lor vis gratiné. 

 Lor cels qui les esgardent ont de pitié ploré ; 

 Et li gentil évesque les a reconforté. 

 « Barons soies en pes , por l'amisté de Dé ! 

 «Quer après iron tuit , ja n'en iert trèstorné. » 

 Lors portent au mostier le cors bonéuré. 

 Si le mistrent en fierté, par grant nobilité. 

 Diex fist por li miracles , le roi de majesté , 

 Saint Renaut a à non en icelle régné. 



Saingnors, ci faut l'estoire dont je vos ai conté. 

 Or proion Dameldeu qui maint en Trinité, 

 Qu'il receive nos armes , par la soe bonté. 



Ci faut le Romanz de Reinaut 

 Qui boens est, et maint denier vaut. 

 miss, scient, v. 



